#### Rendszeres irat rögzítése

Vannak olyan iratok, melyek megadott időközönkénti rendszerességgel érkeznek be a beküldők egy előre meghatározható körétől, ezen iratok iktatásának gyorsítására és egyszerűsítésére szolgál ez a menüpont.
A rendszeres iratok kezeléséhez szükséges törzsadatok a Törzsállományok/Rendszeres iratok alapadatai menüpontban hozhatók létre, vagy módosíthatók. Ezek előkészítése a rendszergazda feladata.

E menüpont használatakor a következő táblázat jelenik meg, miután kiválasztottuk a beérkezett irat típusát és annak iktatási évét az előbbi menüből:

Ebben a táblázatban jelenik meg az adott irattípushoz tartozó összes beküldő és az, hogy ki, mikor küldött már hasonló iratot.

Az iktatás annyiból áll, hogy a megfelelő beküldő sorában az iktatási időszakhoz tartozó jelölőnégyzetet kiválasztjuk. Ha a „Beérkezett iratról készüljön adatlap” jelölőnégyzetben van pipa, akkor megjelenik az adott rendszeres irathoz tartozó alapadatokkal kitöltött adatlap, amelyet a megfelelő változtatások és kiegészítések után elmenthetünk. Ha az előbbi jelölőnégyzetben nincs pipa, akkor az iratról nem készül adatlap, csupán a beérkezés tényét és dátumát regisztráljuk. Ha egy iratról készítettünk adatlapot, akkor az a későbbiekben természetesen nem törölhető, ennek megfelelően a táblázatban a megfelelő metszéspontban levő pipa sem törölhető. Ha azonban nem kértünk adatlapot, akkor egy bepipált négyzetbe ismételten belekattintva a program megkérdezi, hogy törölni szeretnénk-e.

Annak érdekében, hogy kilistázhassuk azokat a beküldőket, akiktől még nem érkezett be az adott időszakban esedékes rendszeres irat, az alábbi listát hozhatjuk létre a Kimutatás a hiányzókról gomb segítségével:

Hasonló listát készíthetünk a beérkezett iratokról, illetve átadóívet nyomtathatunk egy adott időintervallumban beérkezett iratokról. Ez utóbbi az iratok manuális átadásánál kísérőként szerepel.

A Beállítások gomb segítségével adhatjuk meg, hogy a nyomtatás papírra, vagy Excel fájlba történjen.