#### Beállítások

###### A jelszó módosítása

Az ablak értelemszerű kitöltésével az ügyintéző módosíthatja a saját jelszavát. A „Mégsem” gomb megnyomása törli az addig beírtakat és így javítható az esetleges hibás beírás.

###### Környezet

Itt adhatjuk meg a kezelő gépéhez kapcsolt nyomtató papírméretét, a Nyomt. beállítása gomb megnyomásával választhatunk a Windowsban telepített nyomtatók közül, valamint meghatározhatjuk, hogy legyen vagy ne legyen automatikus iktatószámképzés.
Ugyancsak meghatározható, hogy a keresésnél az aktív területhez automatikusan kapcsolódjon hozzá az archív terület, illetve azt, hogy a lezárt irat automatikusan archiválásra kerüljön. Igenlő esetben ki kell jelölni a megfelelő felirat melletti kis négyszöget.
A szkenner típusaként 0, 1, 2, 3,7 és 11 kódok adhatók meg. Ezek értelmezése a következő:
- 0 – a rendszerben nem kezelnek digitalizált iratokat
- 1 – KOFAX csatolókártyával működtetett szkenner DOS alapú meghajtó programmal
- 2 – a rendszerben kezelnek digitalizált iratokat, de az adott géphez nincs szkenner csatolva és az adott felhasználó az általa megtekintett digitalizált iratokat nem módosíthatja
- 3 – SCSI csatolókártyával működtetett szkenner Windows alapú meghajtó programmal
- 7 – SCSI csatolókártyával működtetett szkenner Windows alapú meghajtó programmal és szkenner beállítási lehetőség
- 11 – Csatolási lehetőség fájlból Windows alapú meghajtó programmal.

###### Preferált szervezeti egység

Bejelentkezés után bármikor jelölhető ki a preferált szervezeti egység. A kijelölhető egységek köre jogosultságtól függően változik, akinek nincsen erre vonatkozó korlátozása, az összes szervezeti egységet megtalálja a listában. A lista első eleme "Az összes lehetséges" azt jelenti, hogy nincsen kijelölve preferált szervezeti egység.
Preferált szervezeti egység kijelölésével lehetővé válik az aktív és archív állomány gyorsított megnyitása, így a következő lekérdezésekhez szükséges idő jelentősen csökkenhet:
Aktív irat iktatószám alapján
Archív irat iktatószám alapján
Archív (szűkített)
Irat minta alapján
(További feltételeket a rendszergazdának kell megteremtenie)

###### Automatikus iktatószám

Ez a menüpont csak akkor érhető el, ha a Környezet fülön lévő „Automatikus iktatószám képzés: Legyen” pontot kiválasztottuk és a változtatást el is mentettük.
A szervezeti egységek megjelenő listája jogosultságtól függ, csak azok jelennek meg, amelyek részére a bejelentkezett ügyintéző iktathat.
A listából a harmadik oszlopban lévő négyzet kipipálásával kiválaszthatjuk azokat a szervezeti egységeket, amelyek irataihoz a továbbiakban automatikus iktatószámot szeretnénk rendelni. Több szervezeti egység is kiválasztható egyidejűleg, a lista első eleme „Az összes lehetséges” pedig azt jelenti, hogy minden iktatott irathoz készül főosztályi iktatószám. A változtatásokat a „Rendben” gombra kattintással érvényesíthetjük.
Amennyiben több szervezeti egység közös iktatószám tartományból szeretne dolgozni, úgy megoldható, hogy a DigiNet rendszerben egy új paraméter felvételével, egy kijelölt szervezeti egység és a hozzárendelt különböző szervezeti egységek, közös iktatószám bázisból veszik iktatószámukat (rendszergazdai jogosultság szükséges).