#### Szervezeti egység, témakör, dosszié

Ebben az állományban a különböző szervezeti egységekhez rendelhetjük hozzá a rá vonatkozó témaköröket, illetve azon belül az adott témához tartozó dossziékat és az irattározási adatokat A funkció a rendszerfelelősi jogosultsággal rendelkező kezelők számára érhető el.

###### Szervezeti egységek

Ha egy szervezeti egység, témakör, vagy dosszié neve megváltozik, itt érvényteleníthető a régi név, és állítható be az új név érvényességének kezdete. Az adatlap legördülő listáiban csak az „érvényes” beállítású tételek jelennek meg (kivéve a Lekérdezés>Irat minta alapján pontot).
A szervezeti egység „Generációkódja” az egység névváltozásainak számát jelenti, a „Szervezeti egység kódja” pedig az iktatószámba kerül. A „Szervezeti egységek” lap Új szerv. e. gombja, a többi lap Újat gombjával azonos funkciójú az Új utód sz. e. gombbal pedig egy már meglévő szervezeti egység nevének megváltozásakor, az utód nevét állíthatjuk be.
A nyomógombok funkciói
Lásd Aláírók menüpont.

###### Témakörök

Ebben a táblában található meg az aktuális szervezeti egységünk összes témaköre.
Az itt szereplő témakörökhöz hozzárendelhetünk új tételt, vagy megváltoztathatjuk a jelenlegi témakört az irattározási adatokból. Válasszuk a Módosítás gombot, majd a Témakör hozzárendelése az irattározási adatokból mező legördülő menüjéből válasszuk ki a kívánt témakört. Ezután mentsük a változást.
Ha új témakört szeretnénk hozzáadni az adott szervezeti egységhez, ami még nem szerepel a listában, akkor válasszuk az Újat gombot, majd a Témakör hozzárendelése az irattározási adatokból mező legördülő menüjéből válasszuk ki a kívánt témakört. Ekkor az összes többi mező automatikusan kitöltődik azon adatok alapján, melyeket a Törzsdokumentumok/Irattározási alapadatok menüpontban állítottunk be. Ezután mentsük az új témakört.
Megjegyzés: Ha egymás után több témakört szeretnénk hozzáadni a szervezeti egységünkhöz, akkor annyi változtatással hajtsuk végre az előbbieket, hogy a műveletet ne a Mentés gomb választásával fejezzük be, hanem az F4-billentyűt nyomjuk le. Ekkor az aktuális témakör automatikusan mentődik, és a következő létrehozási lehetőséget ajánlja fel. Ha létrehoztuk az összes kívánt témakört, akkor válasszuk csak a Mentés gombot.
A „Témakör” lapon speciális iktatószám rendelhető a témakörökhöz, az adott témakörbe iktatott dokumentum esetén, minden más beállítástól függetlenül a program ezt fogja használni.

###### Dosszié

Minden változtatás hasonló az előbbiekben elhangzott Témakörök menüben felhasznált utasításokhoz.

A dossziénak lehet más Megőrzési ideje, mint a Témakörnek.