##### Nyomtatás

A Nyomtatás főmenüben lehet kijelölni azokat az anyagokat, melyekre kinyomtatott formában is szükség van.

#### Átadóív nyomtatása

Az érkeztetett (Intézmény azonosítóval ellátott és a bentről ki) iratok listáját tartalmazza, ezzel veszik át a szervezeti egységek a Központi Ügykezeléstől a saját anyagaikat, vagy a szervezeti egység adja át a Központi Ügykezelésnek postázás miatt. Csak az iratot nyilvántartásba vevő személy tud az általa nyilvántartásba vett iratokról átadóívet nyomtatni szervezeti egységenként vagy „Az összes szervezeti egység iratait” elnevezésű négyzetbe való belekattintással az összes általa nyilvántartásba vett iratokról egy gombnyomással Átadóívet nyomtatni.
A nyomtatóra nyomtatást csak egyszer lehet elvégezni, mert a program megjegyzi az egyszer már nyomtatott anyagokat és azok többé nem nyomtathatók! Ha mégis újra akarjuk nyomtatni a már egyszer kinyomtatott tételeket, a négyzetbe való belekattintással aktivizálhatjuk a már kinyomtatott tételek újranyomtatását. Ebben az esetben csak az időbeli szűrés marad érvényben. Megadható a nyomtatott átadóív példányszáma is.
A Képernyőre lekérdezés nincs a fenti módon korlátozva, az akárhány alkalommal elvégezhető.
Az átadóív nyomtatásához ki kell jelölnünk a kívánt szervezeti egységet. A kijelöléshez az egér bal gombjának lenyomásával rákattintunk a kívánt névre, ekkor az színes kiemelő sávban lesz látható.
A lista fájlba is kiíratható, a „Fájlba” gomb választásával, így a lista a C:\data\atadoiv.xls nevű fájlba kerül. Újabb fájlba nyomtatáskor a meglévő, előző lista felülíródik.
A szervezeti egység megnevezésén kívül szükséges a dátum megadása is a leválogatáshoz. A -tól, -ig rubrikákba írjuk be a kívánt időintervallum első és utolsó napját. Ha csak egy napot szeretnénk kilistázni, akkor mind a két rovatba ugyanazt a dátumot írjuk. Induláskor a program mindkét említett mezőbe az aznapi dátumot írja be.

A lap bal felső sarkában látható nyomtatási menü kezelése.

A menügombok használata balról-jobbra haladva sorrendben a következő:

1. Ugrás az első oldalra
2. Ugrás az előző oldalra
3. Ugrás egy meghatározott oldalra
4. Ugrás a következő oldalra
5. Ugrás az utolsó oldalra
6. A lap nagyítása/kicsinyítése
7. A nyomtatási kép bezárása
8. A nyomtatás megkezdése